KYK: Studente storm toe geld uit lug val | Netwerk24
KYK: Studente storm toe geld uit lug val
Deur James De Villiers, News24 23 Augustus 2018 20:47
'n Publisiteitsfoefie waar R10 000 Donderdag uit die lug na studente by die Universiteit van Kaapstad gegooi is, het so byna in 'n lelike stormloop ontaard.
'n Video wys hoe honderde studente holderstebolder oor mekaar spring om uit te kom by die geld wat deur DigsConnect, 'n maatskappy wat akkommodasie aan studente verskaf, op die kampus versprei is.
Sommige studente het dié affêre op sosiale media as smaakloos beskryf terwyl ander grappe gemaak het oor hoe hulle 'n pad moes "oopveg" om by die geld uit te kom.
"Daar is omtrent 4 325 beter dinge om met R10 000 te doen," het een van die studente gesê.
Greg Keal, medestigter van DigsConnect, het die veldtog as " 'n reusesukses" bestempel en hoop dat die uitdeel van die geld verkeer na die maatskappy se webblad sal lok.